87. ΝΟΜΟΘΕΤ. ΔΙΑΤΑΓΜΑ υπ’ αριθ. 821 της 15/19 Ιαν. 1971 (ΦΕΚ Α΄ 11) Περί καταργήσεως του μέτρου της αχρηστεύσεως αντικαθισταμένων αυτοκινήτων οχημάτων. Άρθρ.1.-1.Δια την, κατά τας κειμένας διατάξεις, αντικατάστασιν αυτοκινήτων οχημάτων πάσης κατηγορίας και χρήσεως, συμπεριλαμβανομένων και των μοτοσυκλεττών, δεν απαιτείται προηγουμένη αχρήστευσις τούτων. 2.Τα αντικαθιστάμενα αυτοκίνητα οχήματα και μοτοσυκλέτται δύνανται να κυκλοφορούν περαιτέρω, εφ’ όσον δεν απαγορεύεται υπό ετέρων διατάξεων και υπό την προϋπόθεσιν ότι ταύτα, επιθεωρούμενα, ήθελον κριθή κατάλληλα προς περαιτέρω κυκλοφορίαν. 3.Δι’ αποφάσεων του επί των Συγκοινωνιών Υπουργού, καθορίζονται τα της διαδικασίας αντικαταστάσεως των αυτοκινήτων οχημάτων και μοτοσυκλεττών, τα της χρησιμοποιήσεως των αντικαθιστωμένων αυτοκινήτων και μοτοσυκλεττών, ως και πάσα ετέρα αναγκαία δια την εφαρμογήν του παρόντος, λεπτομέρεια. Άρθρ.2.-Από της ενάρξεως της ισχύος του παρόντος καταργούνται: α)αι διατάξεις του άρθρ. 11 παρ. 3 του Ν.Δ. 3334/55 «περί μεταφοράς αγαθών επί κομίστρω δια φορτηγών τριτρόχων αυτοκινήτων και τροποποιήσεως και συμπληρώσεως διατάξεων αναφερομένων εις θέματα της Γενικής Διευθύνσεως Μεταφορών» και β)του άρθρ. 6 παρ. 2 του Ν.Δ. 4354/64 «περί απαγορεύσεως μεταφοράς επιβατών επί κομίστρω δι’ επιβατηγών αυτοκινήτων ιδιωτικής και δημοσίας χρήσεως μετά ή άνευ μετρητού και άλλων τινών διατάξεων». 